( 30 ส.ค.48 ) นายวัน หรือ นายวันเฉลิม อยู่บำรุง บุตรชายร้อยตำรวจเอก เฉลิม อยู่บำรุง กล่าวภายหลังเดินทางมายังศาลอาญา เพื่อชี้แจงข้อเท็จจริงของเหตุการณ์ทะเลาะวิวาทกับนายแบบชื่อดัง ในร้านรูท 66 ย่าน อาร์ซีเอ ว่า ได้นำหนังสือชี้แจงข้อเท็จจริงกรณีดังกล่าวจำนวน 2 ฉบับ ยื่นต่อพนักงานคุมประพฤติและศาลอาญา แต่รายละเอียดของการชี้แจงไม่สามารถเปิดเผยได้  และหลังจากนี้ พนักงานคุมประพฤติจะรวบรวมพยานหลักฐานทั้งหมดเสนอรายงานต่อศาลภายในวันที่ 2 กันยายนนี้ เพื่อให้ศาลพิจารณาว่า จะเรียกตนเองมาไต่สวนเพิ่มเติมหรือไม่ต่อไป อย่างไรก็ตาม การดำเนินชีวิตจากนี้ไป คงต้องระมัดระวังมากขึ้น เนื่องจากกำลังถูกจับตามองจากหลายฝ่ายเป็นพิเศษ  นายวัน ยังกล่าวถึง การแจ้งความดำเนินคดีกับ นายไซม่อน นายแบบคู่กรณี ว่า ได้ดำเนินการแจ้งความต่อพนักงานสอบสวนสถานีตำรวจนครบาลมักกะสันแล้ว
นายวัน นายวันเฉลิม อยู่บำรุง ตนเอง นายวัน
นายแบบชื่อดัง นายไซม่อน